ועדת החינוך, התרבות והספורט, כנסת 23, פרוטוקול מספר 83, 2020-10-20 10:30

רם שפע: בוקר טוב לכולם.

רם שפע: אני שמח לראות בזום נוכחות גדולה, חברי הכנסת עדיין לא הצטרפו אלינו.

רם שפע: הדיון היום הוא מעקב אחר יישום תכנית חומש לשילוב יוצאי אתיופיה בהשכלה הגבוהה ומיקוד בסוגיית המנגנון החדש למלגות.

רם שפע: כמו בכל מיני נושאים שעולים בוועדה, גם בנושא הספציפי הזה יצא לי לעסוק כיושב-ראש ההתאחדות.

רם שפע: ‏במשך הרבה שנים ההתאחדות עסקה בנושא הזה והובילה אותו.

רם שפע: אני חייב לציין בעניין הזה את ג׳ג׳או בימרו שלמד באוניברסיטה העברית וביחד עם אגודת הסטודנטים דאז הוביל והיה מנוע מאוד משמעותי להתמקדות בסטודנטים יוצאי אתיופיה בכלל, וספציפית בכל מה שקשור למלגות.

רם שפע: גם שרת העלייה והקליטה היום, פנינה תמנו שטה – דאז חברה בצוות ההיגוי – סייעה לתהליך הזה מאוד.

רם שפע: מגיע לה הרבה קרדיט על מה שהיה אז.

רם שפע: מטרת הישיבה היום היא לייצר מעקב ווידוא איפה אנחנו נמצאים, מה עובד טוב, איך אנחנו יכולים להתקדם אתו ומה דורש טיפול, יישום ושינויים.

רם שפע: ‏אנחנו נתחיל קודם עם המועצה להשכלה גבוהה שיתנו מבט על איפה הדברים עומדים ואחרי זה קצת נצלול.

רם שפע: יעל סימן טוב כהן או יוסי סבג, מי מכם שרוצה לפתוח, בבקשה.

טוב כהן: בוקר טוב כבוד היושב-ראש, חבר הכנסת רם שפע.

טוב כהן: אני מבינה שהשרה תמנו שטה טרם הצטרפה.

רם שפע: היא טרם הצטרפה.

טוב כהן: אוקיי, שלום לכל המשתתפים בדיון, שמי יעל סימן טוב כהן, אני ממונה במועצה להשכלה גבוהה על הנושאים החברתיים-כלכליים ובהם הנגשת ההשכלה הגבוהה ליוצאי אתיופיה.

טוב כהן: יחד איתי כאן מטעם המל"ג נמצא יוסי סבג שמרכז את תכנית ההנגשה באופן שוטף וגם הוא יתייחס בהמשך לדברים.

טוב כהן: ‏קודם כל, נושא הגשת ההשכלה הגבוהה ליוצאי אתיופיה הועבר לאחריות המל"ג לפני כשלוש וחצי שנים, ‏למעט מערך המלגות שהמשיך להתנהל במשרד הקליטה והועבר לאחריות ות"ת לפני שנה.

טוב כהן: עם מעבר הנושא אלינו, ‏הקמנו ועדת היגוי רחבה.

טוב כהן: כבוד השרה פנינה תמנו שטה הייתה חברה בוועדה ‏והייתה גם יושבת-הראש הראשונה של הוועדה.

טוב כהן: גיבשנו יחדיו, יחד עם ‏התאחדות הסטודנטים וגורמים נוספים, תכנית הנגשה הוליסטית שמנסה לתת מענה למספר יעדים, קודם כל הגדלת מספר הסטודנטים יוצאי אתיופיה במערכת להשכלה גבוהה.

טוב כהן: זו הייתה ועדת היגוי מאוד רחבה והיא עדיין פועלת.

רם שפע: קיים יעד?

טוב כהן: כן, נקבע יעד שעד שנת תשפ"ב שיעור הסטודנטים יוצאי אתיופיה יעמוד על 1.7%, בהתאם לשיעורם באוכלוסייה.

טוב כהן: בנקודת המוצא, שיעורם עמד על 1.3% בתואר הראשון.

טוב כהן: כיום השיעור עלה.

טוב כהן: אנחנו עוד במהלך הדרך, עוד לא הגענו לתשפ"ב, אבל נכון לתש"פ, השיעור עלה ל- 1.55%.

טוב כהן: אנחנו רואים בהחלט גידול במספר הסטודנטים יוצאי אתיופיה בתואר הראשון, גידול של כ-25% מאז שהתחלנו את התכנית ועד היום.

טוב כהן: יעד נוסף שהצבנו לעצמנו הוא גיוון תחומי הלימוד, כך שיגיעו יותר סטודנטים לתחומים רחבים כמו הנדסה ומדעים.

טוב כהן: גם כאן אנו רואים כבר תזוזה מסוימת לכיוון הנדסה ומדעים מדויקים.

טוב כהן: יש עוד דרך לעשות כדי להעמיק את זה, אבל אנחנו פועלים בכיוון.

טוב כהן: יעד נוסף שהיה לנו הוא העמקת המצוינות האקדמית.

טוב כהן: גם לגבי יעד זה, בשנים שהתכנית אצלנו, אנו רואים גידול של כ-20% במספר הסטודנטים בתארים מתקדמים.

רם שפע: של 20%?

רם שפע: בכמה זמן?

טוב כהן: תוך כשלוש-שלוש וחצי שנים מאז שהתכנית אצלנו.

רם שפע: מרשים.

מאיר כהן: מעניין.

מאיר כהן: יש לכם איזו הערכה ומדידה למה זה קרה.

מאיר כהן: אנחנו שמחים, אבל מה גרם לכך?

מאיר כהן: כדי שנגביר את הגורמים האלה.

מאיר כהן: מהו השלב הטרום אקדמי?

מאיר כהן: התיכון?

טוב כהן: השלב הטרום אקדמי הוא לא התיכון.

טוב כהן: אנחנו נמצאים ביישובים ומפעילים תכנית הישגים, תכנית של המועצה להשכלה גבוהה, עם רכזים שיושבים בתוך מרכזי צעירים ביישובים.

טוב כהן: יש לנו כמה עשרות רכזים, כ-40 רכזים ביישובי הפריפריה היהודים, ועוד כ-50 רכזים בישובים הערביים.

טוב כהן: כשהתחלנו את תכנית ההנגשה ליוצאי אתיופיה, תגברנו את מספר הרכזים של תכנית הישגים ביישובים שבהם מספר הצעירים יוצאי אתיופיה הוא הגדול ביותר.

טוב כהן: לכן תגברנו רכזים בעפולה, חדרה, נתניה, ירושלים, רמלה, אשדוד, קריית מלאכי, באר שבע, אשקלון ורחובות.

טוב כהן: בהמשך, בתארים המתקדמים, אנחנו נותנים מלגות לתואר שני כדי לעודד תארים מתקדמים, מחקריים.

טוב כהן: הוועדה מתקצבת כ-50 מלגות לתואר שני מחקרי, בגובה 40,000 שקלים למלגה.

טוב כהן: אנחנו מעמידים מלגות בגובה 60,000 שקלים לתואר שלישי לדוקטורנטים.

טוב כהן: ומלגות בגובה 80,000 שקלים לפוסט דוקטורנטים, עד לקצה הרצף לעידוד המוסדות למינוי אנשי סגל אקדמיים במוסדות להשכלה גבוהה.

טוב כהן: כך שהתכנית שלנו היא תכנית הוליסטית ורצינית.

מאיר כהן: סליחה שאני מפריע לך בנתונים המרתקים, כשאת אומרת עידוד מוסדות, מדובר בכסף?

מאיר כהן: כלומר, אם אני באוניברסיטת בן גוריון ואני מלווה 10 סטודנטים לתואר שלישי, הם מקבלים מלגות עד לגובה של 80,000 שקלים ואני כמוסד מקבל כסף?

טוב כהן: כן, מות"ת.

טוב כהן: אנחנו מתקצבים את זה.

מאיר כהן: כמוסד.

רם שפע: יש תהליך תמרוץ.

רם שפע: התשובה היא כן, זה אכן קיים, זו שאלה טובה.

רם שפע: יעל, תתכנסי לסיכום הדברים.

טוב כהן: אתם רוצים שנדבר קצת על המלגות?

רם שפע: כן, בהחלט.

טוב כהן: נושא המלגות הייחודיות לסטודנטים יוצאי אתיופיה הועבר לאחריות המועצה להשכלה גבוהה החל מתש"פ.

טוב כהן: בתשע"ט הייתה החלטת ממשלה בנושא שהעבירה את האחריות ממשרד הקליטה, ממנהל הסטודנטים, אל המועצה להשכלה גבוהה.

טוב כהן: כלומר, תש"פ, השנה שהסתיימה עכשיו, היא השנה הראשונה שהפעלנו את התכנית הזו.

טוב כהן: חשוב לי להגיד שאנחנו לוקחים את הנושא מאוד ברצינות ועם הרבה תשומת לב.

טוב כהן: אני רוצה להוסיף שלא עשינו העתק הדבק מתכנית המלגות שהייתה כל השנים במשרד הקליטה אלא בנינו תכנית בהתאם לעקרונות שות"ת עובדת לפיהן.

טוב כהן: תכנית מרום שהשקנו נבנתה על בסיס עקרונות תכנית אירתקא לחברה הערבית, אני מניחה שחלקכם מכירים, כשהקריטריונים הם סוציו-אקונומיים וניתן משקל גם לגיוון תחומי לימוד, לכיוון של מדעים, הנדסה ורפואה.

טוב כהן: המלגה היא בגובה 10,000 שקלים ומובטחת לכל שנות התואר בכפוף להתנדבות.

מאיר כהן: אם מישהו רוצה להיות מורה לספרות או להיסטוריה, הוא לא רוצה להיות מהנדס.

מאיר כהן: הוא יקבל פחות כסף?

טוב כהן: המשקל המרכזי ניתן לקריטריונים סוציו-אקונומיים.

טוב כהן: כולם מקבלים את אותה גובה מלגה, אין כאן רמות של מלגה.

טוב כהן: כל מי שנמצא זכאי מקבל 10,000 שקלים בשנה.

טוב כהן: אפשר להיכנס למלגה בשנה א'.

טוב כהן: מי שנמצא זכאי, המלגה מובטחת לו לכל שנות התואר, בכל שנה 10,000 שקלים.

טוב כהן: אם התואר הוא תואר 3 שנתי, יקבל 30,000 שקלים על כל שנות התואר.

טוב כהן: אם התואר בהנדסה או תואר 4 שנתי אחר, 40,000 שקלים.

מאיר כהן: את יודעת להגיד לנו על עוד מקורות למלגות אצלכם ליוצאי העדה האתיופית שהן לא בהחלטות ממשלה אלא פילנתרופיות?

טוב כהן: מקורות ייעודיים ייחודיים ליוצאי העדה האתיופית?

מאיר כהן: כן.

טוב כהן: רק קרן המלגות הזו שאני מדברת עליה, אנחנו קוראים לה קרן מרום ויש לה מסלול שנקרא מסלול ממשיכים.

טוב כהן: לקרן מרום ניתן להיכנס בשנה א'.

טוב כהן: מאחר שלא רצינו לפגוע בכל יתר הסטודנטים, כל הסטודנטים שהיו בתש"פ בשנים מתקדמות, בשנה ב' ואילך, גם תואר ראשון וגם תואר שני, עשינו צילום של תמונת מצב ביחס למלגות אשר קיבלו בתשע"ט ממשרד הקליטה.

טוב כהן: כולם המשיכו וקיבלו מאתנו את המלגות.

רם שפע: תודה יעל.

רם שפע: נמצאת אתנו הילה מגדל בק, סמנכ"לית פר"ח.

רם שפע: שלום, ברוכה הבאה למשכננו.

הילה מגדל בק: ברוכים הנמצאים.

רם שפע: נשמח להתייחסות שלך ספציפית לתכנית מרום אבל גם לממשק עם פר"ח.

הילה מגדל בק: החל מתש"פ קיבלנו מות"ת להפעיל את קרן המלגות מרום, עבור הסטודנטים הממשיכים שעברו ממשרד הקליטה ועבור הסטודנטים החדשים שהחל מתש"פ היו חלק מתכנית מרום החדשה לאחר המעבר.

הילה מגדל בק: אנחנו מופקדים על חלוקת המלגות, רישום המלגות וכן על התנדבות בקהילה.

הילה מגדל בק: בשנה א', הם צריכים לעשות 40 שעות, בשנה ב', 60 שעות, פחות שעות מסטודנט רגיל שעושה פר"ח.

הילה מגדל בק: תמורת ההתנדבות בקהילה או בחונכות בפר"ח או בכל מקום שהסטודנט בוחר בקהילה, מקבלים את המלגה הכי מהר שאנחנו יכולים על מנת לסייע להם לשלם את שכר הלימוד לאוניברסיטה.

הילה מגדל בק: אנחנו גאים בתכנית הזו.

הילה מגדל בק: אנחנו רואים בה חלק מפר"ח.

הילה מגדל בק: אנחנו גאים בערכים שהיא טומנת ואנחנו מלווים אותה ביתר תשומת לב ואכפתיות.

הילה מגדל בק: תודה.

רם שפע: הילה תודה רבה.

רם שפע: נעבור ליפה טבגה, יושבת-ראש אגודת הסטודנטים באשקלון ופורצת דרך משמעותית בכל מיני תחומים.

רם שפע: בבקשה.

יפה טבגה: תודה, שלום לכולם.

יפה טבגה: אני חייבת להגיד שאני מגיעה לפה עם תחושות מאוד קשות.

יפה טבגה: אנחנו רגילים שמייצרים תמונה יפה ולא אומרים את המציאות כמו שהיא.

יפה טבגה: לצערי הרב, יש קונצנזוס בקשר לתכנית בקרב הסטודנטים יוצאי אתיופיה שמשתתפים בה על הרעת התנאים, ממש כך.

יפה טבגה: כמו שאמרו, היא עברה ממשרד העלייה והקליטה.

יפה טבגה: בהתחלה חשבנו שמדובר בחבלי לידה של התכנית והיינו מאוד מכילים.

יפה טבגה: מה הכוונה בחבלי לידה, הכוונה שאם סטודנט הגיש את עצמו למלגה ובגלל כל מיני כשלים טכניים של האתר הוא לא הצליח להגיש ופספס את מועד ההרשמה, אין לו עם מי לדבר, אין לו למי לפנות והוא לא יכול יותר לנסות להגיש את עצמו בגלל עניין טכני.

יפה טבגה: כשמדברים פה על הנגשת ההשכלה הגבוהה ועידוד סטודנטים יוצאי אתיופיה להיכנס לתכנית, להיכנס לאקדמיה, נעשית בדיוק הפעולה ההפוכה וזה מצער.

מאיר כהן: כמה כאלה היו?

מאיר כהן: אם מתוך מאה סטודנטים אחד לא הצליח להיכנס בצורה מקוונת.

רם שפע: כן, תסבירי.

יפה טבגה: בתחילת התכנית, פנו אליי סטודנטים מכל מיני מקומות בארץ.

יפה טבגה: אני יושבת-ראש אגודת הסטודנטים באשקלון, אבל פנו אליי אנשים שהיה להם נח לפנות אליי.

יפה טבגה: ראיתי שמדובר בתופעה.

יפה טבגה: פניתי לכל מיני גורמים בוועדת ההיגוי, שדרך אגב התכנסה רק שלוש פעמים השנה.

יפה טבגה: לא יכולים להיפגש בזום בזמן הקורונה?

יפה טבגה: הנה אנחנו נפגשים פה בזום.

יפה טבגה: היה יפה ומכובד אם אנשים שיושבים בתכנית, בוועדת ההיגוי, היו נפגשים יותר עם כל הכשלים וכל הבעיות שהסטודנטים מעלים.

ואמרתי להם: כשמדברים על קריטריונים, אם מישהו בשנה א' לא זכאי, יכול להיות שהמצב הסוציו-אקונומי שלו השתנה בשנה ב'.

ואמרתי להם: למה הוא לא זכאי בשנה ב'.

ואמרתי להם: מי שלא היה בשנה א' בתכנית, לא זכאי בשנה ב' בכלל.

ואמרתי להם: הדרישה הבסיסית, מה שצריך לעשות כבר עכשיו, הוא לפתוח שוב את מועד ההגשה.

ואמרתי להם: גם עכשיו יש המון סטודנטים שלא נרשמו כי הם פספסו את מועד ההגשה בגלל כשלים טכניים של האתר.

ואמרתי להם: בגלל שלא היה להם למי לפנות.

ואמרתי להם: בגלל שלא ענו להם למיילים.

ואמרתי להם: מן הראוי שגם נשאל שאלה: כמה נותני שירות יש בתכנית?

ואמרתי להם: סטודנט שהיום מרים טלפון לתכנית, למי הוא מגיע.

ואמרתי להם: אני רוצה לדעת אם יש משרד שעובד, באיזה שעות וכמה אנשים עובדים בו.

רם שפע: את מעלה טענות משמעותיות והדבר הראשון שנעשה הוא לבדוק אותן.

יפה טבגה: חשוב לי לציין את הפערים בין התכניות.

יפה טבגה: היה פה מעבר ממשרד העלייה והקליטה וכשאני אומרת הרעת תנאים, קיימים נתונים.

יפה טבגה: התכנית השתנתה.

יפה טבגה: זה בסדר שות"ת אומרת: אנחנו רוצים להתאים את זה לאג'נדה שלנו, אבל יש דברים שצריכים לקחת בחשבון.

יפה טבגה: נותנים לשנה א' בתואר שני להיכנס לתכנית ובשנה ב', אין אפשרות.

יפה טבגה: אני לא יודעת מאיזה מקום זה מגיע.

יפה טבגה: היה איזשהו הסבר אבל זה לא נשמע הגיוני.

יפה טבגה: מישהו שרוצה לעשות הסבה, הוא לא בתכנית.

יפה טבגה: היו מלגות קיום והן גם לא בתכנית.

יפה טבגה: כל כך הרבה דברים השתנו וצריך שיהיה גם הגיון.

יפה טבגה: אם אותו תקציב עבר ממשרד העלייה והקליטה למל"ג, למה צריך לשנות ולהרע תנאים.

מאיר כהן: אמרת כל כך הרבה דברים שצריכים הבהרה.

מאיר כהן: אחת, את אומרת שחלה הרעה באקט של המעבר ממשרד הקליטה לאוניברסיטה, למרום.

מאיר כהן: איך אפשר לתקן את זה?

מאיר כהן: האם השרה יודעת?

מאיר כהן: שתיים, אם נניח החלטתי לעשות תואר שני במקצוע מסוים, התחלתי שנה וקיבלתי מלגה, עמדתי בכל הקריטריונים וקיבלתי מלגה ועכשיו אני רוצה לעשות הסבה.

מאיר כהן: אני לא רוצה תואר שני במקצוע שבחרתי, אני חוזר לשנה הראשונה במשהו אחר.

מאיר כהן: את אומרת שאי אפשר לקבל עוד מלגה.

מאיר כהן: יש בזה מידה לא מבוטלת של צדק לא לתת מלגה למי שמחליט בסוף השנה ללכת למקום אחר ומתחיל את השנה מחדש.

מאיר כהן: זה לא דבר שפסול לגמרי.

מאיר כהן: אני יודע שבהרבה קרנות מבקשים לזכך, להיות מדויקים כדי לא לפגוע בסטודנטים אחרים.

מאיר כהן: התחלתי תואר שני, שמתי את זה כיעד, אני מקבל את המלגה.

מאיר כהן: בסוף השנה, אם אני ארצה לעשות שינוי, זה כבר העניין שלי.

מאיר כהן: שערי בנפשך שיש 100 סטודנטים שמקבלים החלטה לעבור למשהו אחר.

מאיר כהן: תחדדי את הנקודה.

יפה טבגה: אתה שואל שאלה טובה ואני אענה לך עליה.

יפה טבגה: בסוף אתה נוגע בנקודה החשובה שאני רוצה להעביר.

יפה טבגה: במשרד העלייה והקליטה הייתה ועדה שהיא מתייחסת לכל מקרה לגופו.

יפה טבגה: אם החלטנו שבתכנית הזו לא תהיה אפשרות להסבה אבל הגיע אליי סטודנט אם מקרה מאוד יפה, סיפור מרתק, סיפור עצוב ואני רוצה לעודד אותו כי זו האג'נדה האמיתית של התכנית, אני אסתכל ואקרא את הסיפור.

יפה טבגה: כמו שיש ועדת ערעורים בכל מוסד אקדמי ובכל תכנית שמתכנסת לגופו של עניין.

מאיר כהן: הבנתי, הקשר האישי.

יפה טבגה: יכול להיות שלא צריך לתת לכל מי שעושה הסבה אבל כן צריך שתהיה ועדה מסוימת.

יפה טבגה: לגבי הרעת תנאים: אחת, במשרד העלייה והקליטה הם היו מקבלים מלגת קיום של 600 שקלים או 1,200 שקלים.

יפה טבגה: שתיים, היה להם מענה טלפוני והרבה בנות שירות ופקידות שהתייחסו באופן אישי, היה להם עם מי לדבר.

יפה טבגה: אם היו חסרים מסמכים, הן היו מתקשרות אליהם.

יפה טבגה: מענה אנושי, מעטפת אנושית.

יפה טבגה: שלוש, מי שעשה תואר שני בשנה ב' היה זכאי, היו קריטריונים.

יפה טבגה: היו כל כך הרבה דברים אבל אני לא רוצה להאריך כי נראה לי שלקחתי המון זמן והדוברים אחריי ישלימו.

רם שפע: יפה, את מעלה טענות משמעותיות.

רם שפע: אני מאוד רוצה שהילה מפר"ח או יעל או יוסי מהמל"ג ות"ת יתייחסו אליהן.

רם שפע: אני מקווה שתמונת המצב הרבה יותר טובה ממה שיפה מציגה אבל אם לא, אנחנו חייבים לקבל תשובות כי זו מציאות בלתי אפשרית.

יפה טבגה: אני מתנדבת להעביר לך היום תמונת מצב מהשטח.

רם שפע: מציין תעבירי לנו, זה חשוב.

רם שפע: יעל או הילה, מי רוצה להתייחס, אנחנו חייבים לקבל תשובות.

רם שפע: גם לשאלת המענה הטלפוני והמיילים, אם זה נכון, זה מאוד בעייתי.

רם שפע: וגם לשיקולים של מי מקבל ומי לא מקבל.

רם שפע: אלו שתי התמות העיקריות שיפה טענה פה.

טוב כהן: לגבי מועדי הגשה, מאוד חששנו בשנה שעברה שסטודנטים יפספסו את מועד ההגשה לכן, למרות שאנחנו לא עושים את זה כמעט בשום מערך מלגה, החלטנו לקבוע שני מועדים להגשה.

טוב כהן: בשנה שעברה קבענו מועד אחד לפני סמסטר א' ומועד שני לפני סמסטר ב' לכל מי שפספס בסמסטר א' או נרשם והתחיל את הלימודים בסמסטר ב'.

טוב כהן: גם סטודנטים שהתחילו את הלימודים בשלב מאוחר בתש"פ ולא בתחילת שנת הלימודים ונכון להיום עוד לא סיימו את שנה א', יכולים להגיש גם עכשיו כי מבחינתנו הם עדיין חלק משנה א'.

טוב כהן: ניתנו שני מועדים להגשה.

טוב כהן: קיבלנו בשנה שעברה 560 פניות חדשות מתלמידים בשנה א' מתוכן 530 נמצאו זכאים, 95%.

טוב כהן: שיעור הזכייה במלגת מרום בשנה שעברה עמדה על 95%.

רם שפע: רק שאלה כדי שאני אבין, ה-100% הם אלה שפנו?

רם שפע: האם יש סיכוי שיש אנשים שפונים ואתם בסוף לא יוצרים איתם קשר?

טוב כהן: אין דבר כזה.

טוב כהן: הצוות של פר"ח עושה עבודה מאוד יסודית.

טוב כהן: גם אם לא תופסים אותם מיד, אפשר להשאיר הודעה והם תמיד חוזרים לכולם.

טוב כהן: הם מסייעים להעלות ולהגיש טפסים אם מישהו מתקשה, עם הרבה סבלנות והרבה אורח רוח.

טוב כהן: הנושא הזה והשירותיות הוא מאוד קריטי ואנחנו מאוד מקפידים עליו.

טוב כהן: התוצאות מדברות בעד עצמן, מספר הסטודנטים שקיבלו את המלגות שלנו בתש"פ גבוה ממספר הסטודנטים שקיבלו את המלגות שנה קודם כשהנושא היה במשרד הקליטה.

טוב כהן: כך שאי אפשר להגיד שהמעבר לות"ת פגע בסטודנטים.

טוב כהן: יותר סטודנטים קיבלו מלגות מאז שהנושא עבר אלינו.

טוב כהן: בנוסף, קרנות ומלגות נוספות של ות"ת שהן פתוחות לכלל הסטודנטים, פתוחות כמובן ליוצאי אתיופיה.

טוב כהן: בעבר , הם לא יכלו לגשת לדוגמא לקרן הסיוע לסטודנטים בגלל מגבלה של משרד הקליטה, לא שלנו, לא של ות"ת.

טוב כהן: מהרגע שהנושא עבר לות"ת, אנחנו הסרנו כל מגבלה.

טוב כהן: אפשרנו לגשת לכל הקרנות והמלגות שניתנות באמצעות ות"ת.

טוב כהן: בקרן הסיוע לסטודנטים, 500 סטודנטים קיבלו מלגה בתש"פ מתוך 750 שפנו.

טוב כהן: שני שלישים קיבלו מלגה.

טוב כהן: אפשר להגיש בקשה להתנדבות בפר"ח, כמו כולם, בלי קשר למלגות מרום.

טוב כהן: במלגות מרום קבענו שעות התנדבות מצומצמות כדי שיהיה אפשר במקביל לעבוד ולהתנדב בקרנות מלגות נוספות.

טוב כהן: זה נכון שהמלגה הבסיסית שלנו, מלגת מרום, היא בגובה 10,000 שקלים והיא לא כוללת דמי קיום.

טוב כהן: זה נכון.

טוב כהן: מצד שני, אנחנו מאפשרים, כמו שאמרתי, לגשת לכל קרנות המלגות של ות"ת בלי מגבלה.

טוב כהן: אם לדוגמא ניגשים גם לקרן הסיוע לסטודנטים, גם למרום וגם לפר"ח, אפשר להגיע עד קרוב ל-30,000 שקלים בשנה.

רם שפע: יעל, תודה.

רם שפע: הילה, את רוצה להתייחס?

מגדל בק: אני רק אוסיף לדברים של יעל שיש מענה טלפוני אנושי וקיבלנו עליו פידבקים מאוד חמים מהסטודנטים על זה שיש מענה, ואם אנחנו בשיחה ממתינה אנחנו חוזרים.

מגדל בק: נכון, אין לנו 20-30 איש אבל יש מישהי מוסמכת שעונה לטלפונים כל יום משמונה בבוקר עד שש בערב.

מגדל בק: אני לא מכירה הרבה גופים שמעמידים מענה אנושי כזה עבור הסטודנטים.

מגדל בק: בנוסף, כל סטודנט שרושם מייל, אנחנו מתחייבים תוך 72 שעות להשיב לו עניינית במייל.

מגדל בק: גם כתובות המייל וגם מספרי הטלפון מפורסמים באתר פר"ח ובאתרי המל"ג.

מגדל בק: אין מצב שסטודנט לא יכול להגיע אלינו.

מגדל בק: אין מצב.

מגדל בק: זו אגדה שכבר 12 חודשים נמשכת והגיע הזמן לבחון זאת הלכה למעשה ולשאול את הסטודנטים איך אורית עונה להם כל יום משמונה בבוקר עד שש בערב ומשיבה להם.

מגדל בק: לגבי מיילים, אני בודקת את זה אישית.

מגדל בק: אין מיילים שתוך 72 שעות לא משיבים להם תשובה פרקטית כיצד לנהוג.

מגדל בק: דבר אחרון, סטודנטים שנה א' שיותר קשה להם, שעוד לא מכירים את העולם האקדמי, אנחנו מתקשרים אליהם באופן יזום ואומרים להם: תעלה טופס אישור לימודים, תעלה נתוני הכנסה של ההורים.

מגדל בק: אנחנו מתקשרים והשיחות האלו מתועדות.

מגדל בק: יש לנו כיום, ברגע זה שאנחנו מדברים, צוות שמתקשר לכל הסטודנטים שחסרים להם טפסים או שמתקשים להעלות אותם.

מגדל בק: אין מה לעשות, כדי להגיש מלגה ל-30,000 שקלים במהלך התואר צריך להגיש כמה טפסים סוציו-אקונומיים ולימודיים אקדמיים.

מגדל בק: הסטודנטים נדרשים לעשות זאת ומי שמתקשה אנחנו מסייעים לו ואנחנו מעלים את הטפסים באופן אקטיבי.

מגדל בק: זה לגבי המענה הטלפוני, המענה במיילים וסיוע בהרשמה.

מגדל בק: תודה.

יאיר גולן: תודה.

יאיר גולן: גילה מולה, בבקשה.

גילה מולה: שלום, שמי גילה, אני סטודנטית בשנה ג' באוניברסיטה העברית לחינוך, מדעי המדינה והוראת אזרחות.

גילה מולה: אני ממש מסכימה עם מה שיפה אמרה, אלה הנקודות שרציתי להעלות.

גילה מולה: אני יושבת פה ושומעת את מה שיעל והילה אומרות והתחושות הן באמת קשות.

גילה מולה: התחושה היא שאתן מנותקות מהשטח, מנותקות.

גילה מולה: אתם מוזמנים עכשיו להתקשר למספר ואתם לא תקבלו מענה בצד השני.

גילה מולה: אני כבר בשנה ג', בחיים לא ענו לי במספר הזה שמיועד לסטודנטים של מרום.

גילה מולה: איך אני מתקשרת?

גילה מולה: אני מתקשרת לפר"ח ואני מבקשת מישהי ממרום.

גילה מולה: על זה יעידו כל הסטודנטים שאיתי.

גילה מולה: עשיתי סקר קצר לקראת הוועדה, מלא סטודנטים אמרו לי: אין זמינות, חוסר זמינות משווע.

יאיר גולן: כלומר, מה שתואר פה קודם הוא לא נכון.

יאיר גולן: אין מענה באמת לסטודנטים.

גילה מולה: אין מענה.

גילה מולה: אני מצטערת להגיד לכם, אתן שנמצאות גבוה מנותקות לגמרי מהשטח.

גילה מולה: זו התחושה, התחושה היא קשה, והגיע הזמן שתטפלו בזה.

יאיר גולן: הילה שומעת אותנו?

יאיר גולן: היא התפארה פה במענה בלתי רגיל שהוא ייחודי ואין כמוהו.

גילה מולה: אני מזמינה אתכם היום לעשות סקר שביעות רצון בין כל הסטודנטים של מרום ונראה את הסקר הזה.

גילה מולה: עד הפעם הבאה שאנחנו נפגשים, אני רוצה שיעבור סקר שביעות רצון בין כל הסטודנטים שרשומים אצלם ובואו נראה מה דעתם, בואו נשמע אותם.

גילה מולה: עזבו את מה שאתם אומרים.

גילה מולה: בואו נשמע ממקור ראשון, מהסטודנטים.

יאיר גולן: זה בדיוק מה שנדרש.

יאיר גולן: אנחנו נדרוש ממשרד החינוך או מהמשרד להשכלה גבוהה ומשאבי המים סקר שביעות רצון.

יאיר גולן: בלי נתונים אי אפשר לקבל החלטות.

גילה מולה: זה לא שמדובר פה בעשרות אלפי סטודנטים.

גילה מולה: זה לא עניין של הרבה זמן.

יאיר גולן: כן ברור.

יאיר גולן: אנחנו יודעים בדיוק בכמה סטודנטים מדובר וזה לא סקר מורכב.

גילה מולה: כן ממש, זה לא סקר של כלל הסטודנטים במדינה.

גילה מולה: זה ספציפית לאוכלוסייה הזו.

גילה מולה: דבר נוסף, דיברו פה גם על כפל מלגות.

גילה מולה: שנה שעברה ביטלו לנו את מלגת הקיום ואמרו לנו: תגישו למלגת הסיוע של משרד החינוך.

גילה מולה: התחושה הייתה שהם סיכמו על כך שהקצו לנו שם מלגה נוספת ואנחנו יכולים להגיש ולקבל.

גילה מולה: התחושה הייתה קשה, הייתה כמות מיילים גדולה לרכזי הישגים.

גילה מולה: רוב הסטודנטים לא קיבלו מלגת סיוע.

גילה מולה: יותר מזה, מלגת מרום מקצה 10,000 שקלים בשנה.

גילה מולה: איפה יש היום מכללה באקדמיה ששכר הלימוד עומד על 10,000 שקלים.

גילה מולה: תביאו לי שם של מכללה או אוניברסיטה ששכר הלימוד מסתכם ב-10,000 שקלים.

יאיר גולן: מזווית ההסתכלות שלך, למה לא לקבוע, לפחות בשלב הזה, לטווח זמן מוגבל של חמש שנים קדימה, שכל הסטודנטים יוצאי אתיופיה יקבלו מלגה?

יאיר גולן: כולם יקבלו מלגה, לא צריך לריב על זה, לא צריך לבקש את זה.

יאיר גולן: צריך להיות ברור שכל סטודנט יוצא אתיופיה מקבל מלגה לחמש שנים קדימה.

יאיר גולן: מה הבעיה.

יאיר גולן: מה העלות של זה, אני רואה שכמות הסטודנטים היא לא כזו גדולה לצערי.

דסטה גדי יברקן: נכון, ממש לא.

גילה מולה: זה לא מה שהיה במנהל הסטודנטים תחת מוקד הקליטה?

גילה מולה: זה מה שהיה, בצורה גורפת.

יאיר גולן: אני עכשיו שומע שזה נוהל מורכב ומסובך.

יאיר גולן: למה?

יאיר גולן: גילה, הנושא ברור.

יאיר גולן: דרישה חד משמעית להקלה בנוהלי קבלת המלגה.

יאיר גולן: לעשות את התהליך הזה פשוט יותר, קצר יותר, נוח יותר.

גילה מולה: כשהייתי תחת מנהל הסטודנטים, הרכזת המחוזית הייתה איתי בחיוג ישיר.

גילה מולה: כשהייתי בשנה א', כל פעם שהייתי מתקשרת לארקדי, רכז הסטודנטים שיושב בירושלים, שאני בטוחה שאחראי על המון סטודנטים, הוא היה זמין לענות לי, לעזור לי, להיות צמוד אליי, להעלות בשבילי מסמכים.

גילה מולה: יותר מזה, היה אפשר להגיע לכל מוקד קליטה בעיר והיו עוזרים לך לסרוק מסמכים.

גילה מולה: כולם היו מתגייסים למשימה הזו לעזור לסטודנטים.

גילה מולה: אפילו השומר במוקד הקליטה היה מתמצא בעניינים ובזמן שמישהי הייתה בטיפול אצל בת שירות או אצל עובדת אחרת, הוא היה עוזר לנו להעלות מסמכים.

יאיר גולן: גילה, האם יש לך דברים נוספים שאת חושבת שצריך לשפר?

גילה מולה: כן, יעל דיברה על כפל המלגות שאפשר לעשות.

גילה מולה: אני סטודנטית של מרום ועם ביטול דמי הקיום רציתי להגיש לפר"ח.

גילה מולה: אמרו לי: את לא יכולה כפל מלגות, את לא יכולה להגיש גם לפר"ח.

גילה מולה: יעל, את אמרת שאפשר להגיש לקרן הזו ולפר"ח, בבקשה, יש לי את זה במיילים.

גילה מולה: ניסיתי לפנות לכמה גורמים, דיברתי עם טלל על זה והיא תעיד על כך.

גילה מולה: למה אסור לנו להגיש לפר"ח?

יאיר גולן: למה אנחנו בכלל מתייחסים לפר"ח כמלגה?

יאיר גולן: בסופו של דבר אתה נותן שירות, אתה לא מקבל את זה חינם.

יאיר גולן: אתה הולך לעבוד.

יאיר גולן: נכון?

דסטה גדי יברקן: כן.

יאיר גולן: למה בכלל להתייחס לזה כטובה שמישהו עושה לך.

גילה מולה: פר"ח זו מלגה שלא צריך יותר מדיי תנאים בשביל להתקבל אליה.

גילה מולה: כל סטודנט בארץ יכול לעשות את מלגת פר"ח.

גילה מולה: מהרגע שמרום ופר"ח חברו יש בעיה.

יאיר גולן: הנקודה ברורה.

יאיר גולן: האם יש עוד משהו?

גילה מולה: זו לא אשמתנו שמרום ופר"ח חברו יחד וכך מונעים מסטודנטים של מרום לעשות גם מלגת פר"ח, כאשר יש המון סטודנטים של פר"ח ברחבי הארץ שעושים כל מלגה נוספת שהם רוצים ואין להם שום בעיה.

יאיר גולן: גילה, אנחנו רוצים לעבור לדוברים נוספים ברשותך.

גילה מולה: אני מקווה שתבין שהתחושות באמת קשות.

גילה מולה: אני יודעת שזה בא מכוונה של לעודד השכלה.

גילה מולה: כרגע, זה מעודד נשירה.

גילה מולה: הסטודנטים חווים תסכול מאוד גדול.

גילה מולה: נתנו, כמו שיפה אמרה, הזדמנות לחבלי לידה, שנה שלמה.

גילה מולה: אני מצטערת אבל כרגע זה לא עובד.

יאיר גולן: גילה, המון תודה, פשוט יש לנו עוד דוברים.

יאיר גולן: הארת את עינינו באופן יוצא מן הכלל.

גילה מולה: תודה רבה.

יאיר גולן: טלל דולב אתנו?

טלל דולב: שלום רב, אני ראש המטה לשילוב יוצאי אתיופיה במשרד ראש הממשלה.

טלל דולב: אני אשמח לענות על שאלות אם יהיו אחר כך אבל אין לי מה להוסיף לדיון.

טלל דולב: אני חושבת שעדיף לעבור לדוברים הבאים.

יאיר גולן: טוב.

יאיר גולן: שלומי יחיאב אתנו?

יאיר גולן: את שלומי אני מכיר היטב, אנחנו נפגשים פה לא מעט.

יאיר גולן: שלום שלומי.

שלומי יחיאב: שלום חבר הכנסת.

שלומי יחיאב: אני חושב שזה אחד הדיונים החשובים שמתקיימים בפתח שנת הלימודים האקדמית.

שלומי יחיאב: אמנם לפני שבוע קיימנו דיון על 350,000 סטודנטים וסטודנטיות בישראל ומתוכם אוכלוסיית יוצאי אתיופיה הם כמה אלפים.

שלומי יחיאב: מבחינת אחוזים זה לא הרבה, אבל מבחינת המקום שלנו בסדרי עדיפויות, זו אחת הנקודות הקריטיות.

שלומי יחיאב: בסוף אנחנו מאמינים שהנגישות להשכלה גבוהה היא אחד היעדים הכי חשובים שיש היום להשכלה גבוהה בישראל.

שלומי יחיאב: גם אנחנו, כהתאחדות סטודנטים שמייצגת ונמצאת בתווך, ואני כחבר מל"ג, אומרים שיש פה תסכול ואני אגיד בצורה ברורה: אני חושב שהוא פתיר.

שלומי יחיאב: יש פה מסביב לשולחן ומסביב לזום פורום וצוות של אנשים במדינת ישראל ששילוב אוכלוסיית יוצאי אתיופיה נמצא בליבם.

שלומי יחיאב: התסכול אולי מופנה ליעל ולהילה כי הן נמצאות בחזית, אבל אנחנו רואים את כל המערכת.

שלומי יחיאב: יש פה דיקני סטודנטים, יש פה מועצה להשכלה גבוהה.

שלומי יחיאב: אני חושב שאפשר לעשות את זה בכמה מהלכים.

שלומי יחיאב: אולי שורש הבעיה הוא שיש הרבה גורמים שמתעסקים בזה.

יאיר גולן: אנחנו מחכים בדיוק לזה, מה אפשר לעשות?

שלומי יחיאב: אני רוצה לתת הצעה, לנסות להיות בדיונים האלה קצת פרקטי.

שלומי יחיאב: יש פה שלוש נקודות מרכזיות שאנחנו בהתאחדות מאתרים ואני חושב שאם נצעד אליהן זו תהיה הבשורה הגדולה.

שלומי יחיאב: הסוגיה הראשונה היא הפער בהרשמה בין השנים.

שלומי יחיאב: היום, אם סטודנט או סטודנטית מפספסים את מועד ההגשה בשנה א', אז זה מתפספס.

שלומי יחיאב: העלו את זה גם כאן, גם יפה וגם גילה.

שלומי יחיאב: אני חושב שאנחנו צריכים לצאת בהחלטה ברורה, שגם אם סטודנט או סטודנטית פספסו בשנה א', זה לא ימנע מהם להגיש ולקבל את זה בשנים הבאות, בשנה ב' ובשנה ג'.

שלומי יחיאב: זו נקודה אחת וצריך להרוג את זה היום.

שלומי יחיאב: הנקודה השנייה היא סוגיית המלגות.

שלומי יחיאב: הילה הציגה את זה כאן, אפשר לעשות גם בפר"ח וגם במקום אחר.

שלומי יחיאב: לסטודנט בקצה, זה שקוף מבחינתו.

שלומי יחיאב: זה לא משנה אם הוא נמצא דרך פר"ח או ות"ת.

שלומי יחיאב: הכול בסוף מרום, תחת אותה מטריה.

שלומי יחיאב: גם כאן, עבור סטודנט או סטודנטית שלא יכולים לבצע או רוצים לעשות את הפעילות ההתנדבותית במקום אחר, צריך לייצר בנק של מקומות או כל מיני ארגונים אחרים ולאפשר לו.

שלומי יחיאב: למה?

שלומי יחיאב: אנחנו גם חלק מפר"ח, זה אחד הארגונים החשובים במדינת ישראל שמקדם פעילות התנדבותית ומחלק מלגות, אבל זה מאפיין של התנדבות שהוא לא בהכרח מתאים לכל סטודנט וסטודנטית.

שלומי יחיאב: זה מאפיין שמחייב יכולות חניכה ויכולות שונות.

שלומי יחיאב: אני חושב שגם כאן, כמו בנקודה הראשונה, צריך להיות מאוד ברורים ולצאת מכאן היום ולהגיד שהסטודנטים יוכלו לעשות התנדבויות במקומות נוספים.

שלומי יחיאב: הנקודה השלישית היא הנקודה של הוודאות, של הדברור ושיהיה ברור לסטודנטים איך הדברים האלה נעשים.

שלומי יחיאב: לפני כמה חודשים נפגשנו כל הפורום הזה במרכז הבינתחומי בהרצליה.

שלומי יחיאב: הצעתי שם הצעה שאני עדיין מציע אותה ואני בטוח שהיא בסוף תייצר את הפתרון.

שלומי יחיאב: הסטודנטים היום מקבלים מידע מעשרה גורמים שונים.

שלומי יחיאב: צריך לייצר מהלך אחד, גורם אחד שעליו כל השחקנים כאן מסכימים, שיודעים מה השעות, מה הימים, מתי המענה הטלפוני, הנקודות והוודאות.

שלומי יחיאב: אנחנו כהתאחדות מוכנים להפיץ את זה, גם מחר בבוקר מבחינתנו, לכל הסטודנטים בישראל, שכולם יהיו תחת ההודעה הזו.

שלומי יחיאב: אני חושב שאם נעשה את שלושת הפעולות האלו היום, אנחנו נפתור הרבה תסכול.

שלומי יחיאב: הנקודה הסופית, וזה לסטודנטים ולסטודנטיות היקרים שלנו, ועם זה אני אסיים, בסוף היה מהלך של העברת אחריות על הנגשת ההשכלה הגבוהה ליוצאי אתיופיה ממשרד הקליטה להשכלה הגבוהה ואנחנו היינו שותפים לתהליך.

שלומי יחיאב: אנחנו עדיין מאמינים שיש למהלך הזה חשיבות רבה.

שלומי יחיאב: אנחנו חייבים לנקות את כל חבלי הלידה ולעשות את זה היום, לא מחר ולא בשנה הבאה אלא לעשות את זה היום.

שלומי יחיאב: אבל בפן ההוליסטי, כמו שיעל סיפרה, בסוף הנגשת ההשכלה הגבוהה זה לא רק לחלק כסף.

שלומי יחיאב: יש פה שלבים, יש את הנגישות לאקדמיה, שכאן נמצא פרויקט הישגים.

שלומי יחיאב: יש בתוך שנה א' מניעת נשירה, מלגות, מעבר לתארים מתקדמים.

שלומי יחיאב: הייתי שמח שנעשה את הדיון הזה בשבוע הבא כשננקה את כל הדברים האלה ונדבר כמו שאמרת חבר הכנסת: איך מגיעים ל-5,000 סטודנטים שיכולים לקבל את המלגה.

שלומי יחיאב: איך אנחנו יכולים לראות שיש לנו דוקטורנטיות ומסלולים מתקדמים לשילוב יוצאי אתיופיה.

שלומי יחיאב: לשם אנחנו חייבים לחתור.

שלומי יחיאב: אנחנו מתחפרים כבר שנה בחבלי הלידה.

שלומי יחיאב: אנחנו חייבין להוריד אותם מהשולחן.

שלומי יחיאב: אני שמח מאוד על קיום הדיון.

שלומי יחיאב: אני חושב שצריך לעשות דיון נוסף, דיון מעקב בשבוע הבא כאשר שלושת הנקודות: המעבר בין השנים, התנדבויות נוספות חוץ מפר"ח וודאות, מאחורינו.

רם שפע: תודה רבה שלומי.

רם שפע: אני רוצה בבקשה לפנות לסגן השר לביטחון פנים גדי יברקן, שיתייחס לנושא בכמה מילים.

רם שפע: תודה שהצטרפת אלינו.

דסטה גדי יברקן: אדוני היושב-ראש, חבריי חברי הכנסת, חבר הכנסת גולן.

דסטה גדי יברקן: אני רוצה לברך אותך אדוני היושב-ראש על קיום הדיון.

דסטה גדי יברקן: זה נושא מאוד חשוב ואני יודע שזה קרוב ללבך, כמי שכיהן בעבר כיושב-ראש התאחדות הסטודנטים של ישראל.

דסטה גדי יברקן: אני גם מכיר אותך באופן אישי ואני יודע שזה מאוד מעסיק אותך.

דסטה גדי יברקן: אני רוצה להתחיל בגילוי נאות.

דסטה גדי יברקן: אני התנגדתי בעבר לכל אורך הדרך להוציא את המלגות ממנהל הסטודנטים ולהעביר אותן למל"ג.

דסטה גדי יברקן: התנגדתי נחרצות ונלחמתי ולצערי לא הצלחתי וזה עבר.

דסטה גדי יברקן: למה התנגדתי?

דסטה גדי יברקן: לא רק אני התנגדתי, היו הרבה אנשים שהתנגדו ועכשיו אנחנו רואים למה.

דסטה גדי יברקן: לא היה צריך לגעת במנהל הסטודנטים בנושא הסטודנטים יוצאי אתיופיה והיה צריך להשאיר אותו במקום.

דסטה גדי יברקן: כן היה צריך להוריד כל מיני חסמים שהפריעו לסטודנטים לקבל את הסיוע שלהם.

דסטה גדי יברקן: למשל, במנהל הסטודנטים אני זוכר שמי שהתחיל את לימודיו עד גיל 28, אם אני לא טועה, היה יכול לקבל מלגה.

דסטה גדי יברקן: ניתן להוריד את החסם הזה של גיל ושל מצב סוציו-אקונומי ולאפשר לכל הסטודנטים, כל מי שמגיע, להירשם במכללה או באוניברסיטה לקבל את המלגה.

דסטה גדי יברקן: נוצרה כאן בירוקרטיה כמו שרק מדינת ישראל יודעת לייצר.

דסטה גדי יברקן: יפה וגילה, שתי הסטודנטיות, תארו את זה בצורה יוצאת דופן.

דסטה גדי יברקן: הן צודקות ואני חותם על כל מילה שהן אמרו.

דסטה גדי יברקן: בנוסף לתפקידי כסגן השר לביטחון פנים, הנושא של ליווי יוצאי אתיופיה, כל מי שאינו עולה חדש, נמצא תחת אחריותי.

דסטה גדי יברקן: קיימנו מספר פגישות, גם עם שר ההשכלה וגם עם המל"ג ועם היועץ שלי ירגה מנווב שנמצא אתנו בזום שמרכז את כל התהליך הזה.

דסטה גדי יברקן: בזכות שתוף הפעולה בינינו בשיח הזה, חסמים טיפה ירדו.

דסטה גדי יברקן: הצורך העולה מן השטח הוא לא מה שמצטייר כאן בשיחות של המל"ג.

דסטה גדי יברקן: אני חייב להגיד שיש כוונה מאוד טובה של המל"ג והם עושים והם עובדים.

דסטה גדי יברקן: זה לא נכון להגיד שהם אשמים בכל, יש הרבה דברים שהצליחו.

דסטה גדי יברקן: לצורך העניין, הם קיבלו 600 סטודנטים לשנה א'.

דסטה גדי יברקן: אבל אם היו מורידים את החסמים, היו מתקבלים יותר סטודנטים.

דסטה גדי יברקן: לא רק 600 סטודנטים נרשמו לשנה א' בכל שנת לימודים.

דסטה גדי יברקן: המל"ג אמרו לי שהשנה הם קיבלו יותר מאשר בפעמים הקודמות כשהיה במנהל הסטודנטים כי אחוז הסטודנטים שנרשמו מאז שעבר למל"ג הוא גדול יותר ממה שהיה בתקופה של מנהל הסטודנטים.

דסטה גדי יברקן: לכן אני חושב שזה מלכתחילה היה טעות להעביר את זה ואני יודע שהרבה אנשים נלחמו בעניין הזה.

דסטה גדי יברקן: אני יודע שלשיטתם של הרבה אנשים הדבר הזה יכול היה להטיב עם הסטודנטים.

דסטה גדי יברקן: בפועל, המון סטודנטים שפנו בשנה שעברה בנושא מלגות המל"ג, לא רק מלגות מרום, לא קיבלו.

דסטה גדי יברקן: אני יודע שנעשה פה מאמץ גדול כדי להוריד טיפה את החסם, את הבירוקרטיה, כדי שחלק מהסטודנטים כן יקבלו אבל זה לשנה א'.

דסטה גדי יברקן: מה קורה עם סטודנטים לתארים מתקדמים, תואר שני, דוקטורנטים.

דסטה גדי יברקן: אנחנו נמצאים בבעיה מאוד קשה.

דסטה גדי יברקן: אני מסכים אתך, חבר הכנסת גולן, ואני מניח שגם היושב-ראש יסכים אתנו, שצריך להוריד את כל החסמים.

דסטה גדי יברקן: לאפשר מלגה לכל סטודנט שרוצה להגיע לאוניברסיטה ולמכללה ורוצה לרכוש תואר אקדמי במדינת ישראל.

דסטה גדי יברקן: במקום לאפשר לו, אנחנו לצערנו הרב שמים עוד ועוד משקולות על רגליו כדי שינוע לאט והוא לא יגיע ליעד.

דסטה גדי יברקן: בואו נסתכל על כמות הסטודנטים יוצאי אתיופיה שנושרים בשנה.

דסטה גדי יברקן: הרישום הוא גבוה אבל המון סטודנטים נושרים.

דסטה גדי יברקן: רובם המכריע נושרים בגלל בעיה כלכלית.

דסטה גדי יברקן: הרי המדינה רוצה לתת את הסיוע הזה.

דסטה גדי יברקן: בסוף המדינה משקיעה במניה בטוחה של ציבור משכיל לעתיד.

דסטה גדי יברקן: כשהאנשים האלה יוצאים, חלקם הגדול מיד מוצא עבודה, חלקם ממשיכים לתארים מתקדמים בהשכלה.

דסטה גדי יברקן: חלקם עושים הסבה, אבל עדיין יש להם את התואר הראשון וכשהם ירצו לעסוק בזה הם ימצאו פרנסה.

דסטה גדי יברקן: אני חושב שאין לנו יותר מדיי מה לחכות כי בזבזנו המון זמן והמון סטודנטים הפסידו בעניין הזה.

דסטה גדי יברקן: צריך קודם כל להוריד את כל החסמים וכל הבירוקרטיה.

דסטה גדי יברקן: למה פר"ח צריך להיות חלק ממרום?

דסטה גדי יברקן: מאותה מלגה?

דסטה גדי יברקן: הרי אתה לא חייב להיות יוצא אתיופיה כדי לקבל את פר"ח.

דסטה גדי יברקן: כל סטודנט במדינת ישראל, לא משנה מאיזה מוצא או באיזו מכללה, יקבל אותן.

דסטה גדי יברקן: אין קשר לזה.

דסטה גדי יברקן: אם הוא יתאים לזה, הוא לא צריך להיות בן הקהילה.

דסטה גדי יברקן: אז למה פר"ח ומרום קשורים אחד בשני?

דסטה גדי יברקן: יש הרבה שאלות.

רם שפע: אני אתן להם להתייחס אבל ככל שאני מבין זה עניין ניהולי.

רם שפע: פר"ח הוא גוף גדול שיודע לנהל הרבה מאוד מלגות.

רם שפע: הייתי חבר בהנהלת פר"ח ואני מכיר את זה טוב.

רם שפע: אני מניח שהם חיברו את התכנית כדי לתת מענה טוב יותר.

רם שפע: יכול להיות שזה לא קורה מספיק טוב אבל זה החיבור.

רם שפע: תקנו אותי אחר כך אם אני טועה.

דסטה גדי יברקן: אני רוצה להיות ברור, אני לא חושב חס וחלילה שמישהו עשה זאת מאיזשהו מניע.

דסטה גדי יברקן: אני רק אומר שבמבחן התוצאה זה יוצר סיבוכים.

רם שפע: אין בעיה, רק הסברתי את החיבור.

דסטה גדי יברקן: אני מבין, אדוני היושב-ראש את מה שאתה אומר.

דסטה גדי יברקן: יש המון דברים שבסופו של דבר לא צריך לעשות כמקשה אחת.

דסטה גדי יברקן: נכון שאלה שפעלו בנושא הזה אמרו: אנחנו כבר ותיקים, יש פה ילידי הארץ, כמה זמן נהיה במרכז קליטה.

דסטה גדי יברקן: אני מבין את הטענה הזו.

דסטה גדי יברקן: אבל אם יש פה משהו שעובד, ואנשים רוכשים השכלה, ואנשים מגיעים ומקבלים מלגת קיום ואנשים מגיעים לספסל הלימודים עם ראש שקט כדי להשלים את התואר, מה זה משנה מאיזה גוף אתה מקבל את זה, ממשרד הקליטה, מהסוכנות או מהמל"ג.

דסטה גדי יברקן: אם זה עובד אז זה עובד.

דסטה גדי יברקן: אם זה לא עובד, מתקנים.

דסטה גדי יברקן: לא כל מקום שמשרד הקליטה מתעסק בו אמור חס וחלילה לתייג אותך כעולה חדש.

דסטה גדי יברקן: ממש לא, הכול בראש.

דסטה גדי יברקן: הלשכה שלי בקשר רציף מאוד עם המל"ג וישבנו עם שר ההשכלה.

דסטה גדי יברקן: בואו נוריד את כל הבירוקרטיות, את כל החסמים ונאפשר לכל סטודנט וסטודנטית יוצאי אתיופיה שרוצים להגיע להשכלה גבוהה והם עומדים בתנאים של אותה מכללה ואותה אוניברסיטה, איך שהם נרשמים זה יהיה אוטומטי.

דסטה גדי יברקן: הם צריכים רק להעביר מספר חשבון כדי לקבל את המלגה.

דסטה גדי יברקן: בלי הרבה בעיות.

דסטה גדי יברקן: אם הם צריכים להתנדב הם יתנדבו ויתרמו לחברה ואת חובתם הם יסיימו.

דסטה גדי יברקן: על המדינה להוריד את כל החסמים והבירוקרטיות ובזה אנחנו עוסקים.

דסטה גדי יברקן: אני מאוד שמח, אדוני היושב-ראש, שאתה מלווה את הנושא הזה.

דסטה גדי יברקן: הנושא הזה חשוב מאוד לכולם כי הרבה סטודנטים עכשיו פשוט פורשים.

דסטה גדי יברקן: כפי שאמרה גילה הסטודנטית, זה מעודד נשירה מאשר להיכנס לעולם ההשכלה.

דסטה גדי יברקן: תודה רבה.

רם שפע: תודה רבה לך חבר הכנסת וסגן השר גדי יברקן.

רם שפע: נמצא אתנו סטודנט נוסף, מלקמו?

מטרה אחת: אני אגיד כמה דברים פרקטיים.

מטרה אחת: שלומי יחיאב דיבר יפה, מאוד אהבתי את החלק הזה כי זה מה שצריך להיות.

מטרה אחת: השיחה הזו צריכה להיות על הפרקטיקה.

מטרה אחת: איך אנחנו משפרים ומי מתחייב, איך מתחייב, אנחנו צריכים להציב יעדים.

מטרה אחת: לא לדבר סחור סחור איזה בעיות יש.

מטרה אחת: לגבי עניין הזמינות, יש לי פתרון מאוד פשוט.

מטרה אחת: המון סטודנטים צריכים לעשות התנדבות במסגרת ההשתתפות שלהם במלגה.

מטרה אחת: למה שאנחנו לא נתנדב ונענה לסטודנטים.

מטרה אחת: אני מוכן לענות לסטודנטים ובכך פתרתי את הבעיה.

מטרה אחת: זו הייתה הבעיה המרכזית שכולם העלו אותה אחד אחרי השני.

רם שפע: נשמע טוב.

מלקמו אווקה: דבר נוסף, מלגת קיום נתנה מענה במעטפת של משרד החינוך.

מלקמו אווקה: משרד החינוך מתחייב לתת מלגות לאתיופים ובכך הורידו את מלגת הקיום.

מלקמו אווקה: דרך אגב, אני הייתי מהמתנגדים בוועדה שדנה עוד לפני שלוש שנים אם לעבור או לא לעבור למרום והצגתי שם את הדברים האלה.

מלקמו אווקה: גם לקחתם לסטודנט שהיום מקבל 10,000 שקלים, גם הורדתם לו את מלגת הקיום וגם משרד החינוך לא נותן מלגה, יש פה בעיה.

מלקמו אווקה: צריך לתת פתרון ומישהו צריך להתחייב על הפתרון הזה כי זה המון כסף שהולך מהסטודנט שיכול היה להסיר ממנו המון דאגות.

מלקמו אווקה: מימון שיעורי אנגלית, זו לא אופציה היום.

מלקמו אווקה: בעבר, סטודנטים יכלו לקבל מימון לדבר הזה.

מלקמו אווקה: צריך לתת לזה פתרון.

מלקמו אווקה: אם אנחנו לוקחים 600 כפול 12 זה יוצא בערך חמש וחצי.

מלקמו אווקה: שיעורי אנגלית הם בערך 1,500 או 3,000 אני לא זוכר בדיוק.

מלקמו אווקה: בכל מקרה, זה עוד כסף שנעלם לסטודנט.

מלקמו אווקה: יש בעיה נוספת והיא הולכת להיות מדאיגה במיוחד בשנה הזו.

מלקמו אווקה: אנחנו הולכים ללמוד השנה בזום.

מלקמו אווקה: זה אומר שיהיו המון מעברים של סטודנטים בין תארים.

מלקמו אווקה: צריך למצוא לזה פתרון.

מלקמו אווקה: הבעיה היא עוד יותר קשה בקרב יוצאי העדה בגלל שאין להם הרבה מידע לפני שהם מתחילים את התואר.

מלקמו אווקה: פתאום הם מגלים שזה לא התואר שהם התחברו אליו.

מלקמו אווקה: אני יכול להעיד על עצמי שעברתי אחרי שנה, אחותי עברה ועוד הרבה אנשים.

מלקמו אווקה: צריך למצוא לזה פתרון.

מלקמו אווקה: אנשים לא עושים את זה כי בא להם, הם לא שמחים לבזבז עוד שנה מהזמן שלהם באקדמיה.

מלקמו אווקה: צריך למצוא לזה פתרון.

מלקמו אווקה: לחשוב על פתרון בשביל מי שעובר בין תואר לתואר ואחרי שהוא מצליח ומסיים את השנה הראשונה, אחרי המעבר, לתת לו מימון.

מלקמו אווקה: לגבי פר"ח, העליתם את זה, לא הגיוני שבכל מלגה אפשר להתנדב כמעט בכל מקום ובמלגה הזו רק בפר"ח.

מלקמו אווקה: אולי יש סטודנט שלא רוצה ללמד, אולי יש סטודנט שזו לא השיטה שהוא רוצה להתנדב בה.

מלקמו אווקה: אולי יש סטודנט שהתחיל תהליך בעמותה מסוימת.

מלקמו אווקה: אני חושב שצריך למצוא לזה פתרון.

מלקמו אווקה: דבר נוסף שירד מהשטח היא מלגת מעטפת.

מלקמו אווקה: לאן היא נעלמה?

מלקמו אווקה: הבטיחו לנו מלגה של 5,000 שקלים שחלק ממנה היא מימון בדיור ומימון שיעורי עזר.

מלקמו אווקה: אני לא שמעתי עליה בשנה הזו.

מלקמו אווקה: לא ידעתי עם מי לדבר והיא נעלמה מהשטח.

מלקמו אווקה: אלו הנקודות המרכזיות שלי.

רם שפע: תודה רבה.

רם שפע: יישר כוח, נתת פה גם רעיונות מעניינים, נראה אם ייושמו.

רם שפע: חבר הכנסת יאיר גולן, בבקשה.

יאיר גולן: אני חושב שיש ועדת היגוי והמון כוונות טובות אבל איפשהו אנחנו יכולים להתרשם, לפי הנתונים היבשים, שההישגים הם ממש לא מספקים.

יאיר גולן: אני מרשה לעצמי לומר, שהיעדים של משרד החינוך, ועכשיו גם המשרד להשכלה גבוהה, שמסתיימים ב-2022, הסבירות שנעמוד בהם לדעתי מאוד נמוכה.

יאיר גולן: לכן המצב הוא לא טוב.

יאיר גולן: יש כמה דברים שלדעתי חייבים לטפל בהם וכמובן שצריך לטפל בזה קודם כל ובראש ובראשונה לפני האוניברסיטה ולא באוניברסיטה.

יאיר גולן: אני חושב שמה שחסר פה בכל התכניות זה אפס עבודה עם הרשויות.

יאיר גולן: הרי האתיופים לא חיים על הירח, הם חיים ברשויות מאוד מובחנות.

יאיר גולן: צריכות להיות תכניות של משרד החינוך, של המשרד להשכלה גבוהה ותכניות נוספות שממוקדות לאותן ערים ולאותם יישובים שבהם קהילות יוצאי אתיופיה הן קהילות דומיננטיות ושבהם אפשר להביא לזינוק בהשכלה.

יאיר גולן: אם לא יהיה פה בסופו של דבר טיפול בתיכונים שבהם יש אחוז גבוה של יוצאי אתיופיה, לא נראה זינוק.

יאיר גולן: זה צריך להיות משהו אחר, צריך להתנפל על זה.

יאיר גולן: צריך להגיד: אנחנו במקומות האלה נותנים פי שלושה שיעורי עזר, אנחנו נותנים את זה חינם, אנחנו נותנים עזרי לימוד בהיקף אחר ואנחנו מעודדים את המורים הכי טובים בארץ ללכת ללמד שם.

יאיר גולן: אחרת איזה שיעור יהיה.

יאיר גולן: דבר שני, זה פשוט מכעיס שאנחנו מתייחסים פה לסטודנטים כשקופים.

יאיר גולן: הרי אומרים: נתנו לכם, נתנו לכם.

יאיר גולן: בואו נחליט שמי שצריך יוביל סקר שביעות רצון.

יאיר גולן: כשאנחנו באים פה לדבר על הסטודנטים, אנחנו לא מדברים אנקדוטית עם סטודנט כזה או סטודנטית אחרת, אנחנו מדברים לפי נתונים.

יאיר גולן: יהיה לנו סקר שביעות רצון ואנחנו נדע האם הטיפול שניתן הוא טיפול נכון.

יאיר גולן: דבר שלישי, אין ספק בכלל שזה שלא מאפשרים כרגע כפל מלגות זה דבר מעוות.

יאיר גולן: אני, דרך אגב, לא קורא לפר"ח מלגה.

יאיר גולן: פר"ח זה בסופו של דבר עבודה.

יאיר גולן: אנחנו לא עושים טובות לאף אחד.

יאיר גולן: הסטודנט נותן שירות והוא מקבל עבור זה כסף.

יאיר גולן: מלגה מבחינתי זה לא עשית כלום וקיבלת.

יאיר גולן: לכן צריך לאפשר פה כפל מלגות, כפל בקבלת הסיוע הכספי, כי אנחנו יודעים מאיזה בתים החבר'ה האלה באים.

יאיר גולן: זה ממש קורע את ליבי כי אני ראיתי כמה חיילים שלי יוצאי אתיופיה נפלטו משירות רק על הנושא הכספי.

יאיר גולן: חיילים מצוינים.

יאיר גולן: הם אמרו לי: שמע, אני לא יכול לא לעבוד, פשוט לא יכול, אני חייב ללכת לעבוד.

רם שפע: תופעה ידועה וקשה.

רם שפע: צודק.

יאיר גולן: הדבר הבא, אני מציע לוועדה להסתכל כמה גופים מטפלים בסטודנטים האלה ולנסות לעבוד מול המשרדים הרלוונטיים כדי לאחד את הגופים.

יאיר גולן: ידוע שברגע שיש יותר מדיי גופים שמטפלים בנושא אחד, הטיפול הוא בלתי יעיל.

יאיר גולן: דבר אחרון, זה לא נדון פה ויכולות להיות תשובות לזה, לכן יכול להיות שאני מתפרץ לדלת פתוחה.

יאיר גולן: נדמה לי שהליווי האקדמי צריך להיות הרבה יותר צמוד וכזה שמעודד, מושך את הסטודנטים יוצאי אתיופיה בציצית ראשם ומשדרג אותם לחוגים יותר מאתגרים ולחינוך שבסופו של דבר יביא תגמול כספי טוב יותר כשיצאו לשוק העבודה.

יאיר גולן: בשפה פשוטה, להשקיע מאמץ ממוקד להביא סטודנטים יוצאי אתיופיה ללימודים טכנולוגיים.

רם שפע: העלית כמה נקודות טובות מאוד שנתייחס אליהן בסיכום.

רם שפע: אני רוצה לפנות לנציגי דיקנט הסטודנטים כי זה עוד פורום משמעותי, נשמע התייחסות של פר"ח והמל"ג ואז נסכם.

רם שפע: נתחיל עם אלון גייר, דיקן הסטודנטים בספיר, ואחר כך נדבר עם פרופסור גיא הרפז, יושב-ראש הפורום הארצי של דיקני הסטודנטים.

אלון גייר: בוקר טוב לכולם, אני שמח להיות פה.

אלון גייר: אני אגיד את הדברים במהירות כדי להיות הכי ענייני שיכול להיות.

אלון גייר: יש לנו ניסיון עשיר כי במכללת ספיר ואולי גם במכללת אשקלון, בשנים הרבות שאני דיקן, יש הכי הרבה יוצאי אתיופיה מכל מוסד אקדמי אחר במדינת ישראל, גם באופן יחסי וגם באופן מוחלט.

אלון גייר: יש לי ניסיון עשיר עם מצבם הכלכלי של הסטודנטים בגלל שבכל שנה אני מקבל למעלה מ- 1,000 טפסי מלגה.

אלון גייר: הסטודנטים יוצאי אתיופיה נמצאים במצב של עוני קשה מאוד מאוד, יותר קשה מכל סטודנט אחר הנמצא בקמפוס.

אלון גייר: הדבר הזה ידוע לכולנו, אבל כמה שאנחנו יודעים, אנחנו עדיין לא מבינים את המצוקה הגדולה.

אלון גייר: מיד אני אתייחס לדברים בצורה עניינית.

אלון גייר: בקשר לחבלי הלידה, צריך להרחיב את הרישום למלגה.

אלון גייר: למה רק עד נובמבר?

אלון גייר: להמשיך את זה עד סוף דצמבר.

אלון גייר: כל סטודנט ‏שנכנס בשנה א' לאקדמיה נמצא בהלם, הוא עדיין לא יודע מה הם הכללים.

אלון גייר: צריך להרחיב את טווח הזמנים שאפשר להירשם.

אלון גייר: הזכירו פה נושא והוא עלה פה גם בצ'אט ואני חושב שהוא נכון, למה רק מימון של שנה א' לסטודנטים לתואר שני, למה לא גם שנה ב' ואולי גם לאפשר יותר מזה.

אלון גייר: ניתן על ידי כמה דברים מאוד פשוטים לשנות לגמרי את המצב.

אלון גייר: אצלנו בספיר, לא רק שיש כפל ושלוש מלגות, אנחנו נותנים גם ארבע מלגות, לפי גופו של עניין.

רם שפע: תודה רבה אלון, אכן הצלחת להתייחס לנושא באופן חשוב ותמציתי.

רם שפע: גיא הרפז בבקשה, גם בקצרה כי אנחנו צריכים לסיים עוד מעט.

רם שפע: פרופסור גיא הרפז, בבקשה.

גיא הרפז: שלום, שמי גיא הרפז, אני דיקן הסטודנטים בעברית.

גיא הרפז: אנחנו מחנכים באקדמיה לחשיבה אקדמית אבל כן רציתי להתחיל במילה חיובית.

גיא הרפז: סך הכול יש פה גידול בשיעור הסטודנטים, יש יעד שאפתני ואנחנו כן עובדים מאוד קשה לקראתו.

גיא הרפז: אם מותר לי לנצל את ההזדמנות ולהשיא כמה עצות כלליות, אולי לסטות במילימטר מהדיון.

גיא הרפז: ראשית, באוניברסיטה העברית אנחנו מקבלים לא מעט סטודנטים שההכוונה בתיכון הייתה גרועה והם פשוט לא מגיעים אלינו עם הנתונים הנכונים, כמו בגרות שלוש יחידות באנגלית.

גיא הרפז: לכן צריך לעבוד על כך במוסדות החינוך התיכוניים.

גיא הרפז: נקודה נוספת לפני אחרונה, אסור לראות את הסטודנטים יוצאי אתיופיה רק כסטודנטים חלשים על סף כישלון.

גיא הרפז: צריך להסתכל עליהם עם פוטנציאל אחר לגמרי, לעטוף אותם הוליסטית ולהציע להם את כל הטוב שיש למוסדות.

גיא הרפז: למשל, חילופי סטודנטים.

גיא הרפז: צריך לחשוב עליהם בצורה הוליסטית.

גיא הרפז: ‏כל דבר שהמוסד מציע, צריך לדחוף אותם, כי הם לא בהכרח יגיעו בלי אותה דחיפה, כדי שימצו את כל הדברים הטובים שיש למוסד להציע.

רם שפע: תודה רבה גיא.

רם שפע: יעל או הילה אתן רוצות להתייחס בסיכום, אני גם אתייחס לזה בסיכום.

רם שפע: אני מרגיש שבסופו של דבר, המטרה שלנו היא לשרת את הסטודנטים, ואם הרגשנו מכמה מהם שיש בעיה אז היא קיימת.

רם שפע: אני מכיר אתכם אישית ואני בטוח שאתם עושים מאמץ אדיר לתת מענה, לטייב את הנתונים ולוודא שכמה שיותר סטודנטים מקבלים את מה שהם צריכים.

רם שפע: עדיין, אנחנו רואים, וזה כנראה לא חד פעמי, שישנה איזושהי תחושה, אנחנו צריכים לוודא את זה ואני אעשה את זה יחד עם הצוות שלי.

רם שפע: חשוב לי לשמוע אם יש לכן התייחסות לפני שאנחנו מסכמים.

טוב כהן: לגבי מלגות, יש כפל מלגות, לא משנה כמה פעמים תגידו פה שאין כפל מלגות, יש כפל מלגות.

טוב כהן: אנחנו לא מגבילים אפשרות לקבלת מלגה.

טוב כהן: אפשר לקבל מלגה מכל המקורות שות"ת מעמידה.

טוב כהן: גם מקרן הסיוע לסטודנטים, גם מפר"ח.

טוב כהן: ייתכן שבאיזשהו שלב הייתה טעות ופר"ח הגבילו את הרישום אליהם.

טוב כהן: הטעות הזו תוקנה, אפשר להירשם לפר"ח במקביל, אין שום מגבלה בנושא הזה.

טוב כהן: חשוב לי מאוד להגיד, יש כפל מלגות, אנחנו מאפשרים קבלת מלגות מכל המקורות שלנו.

טוב כהן: מעטפת אקדמית וכלכלית קיימת בכל המוסדות שבתקצוב ות"ת.

טוב כהן: מוסדות שלא בתקצוב ות"ת, אין לנו יכולת לתקצב כי אנחנו יכולים לתקצב רק את המוסדות שבתקצובנו.

טוב כהן: נקודה אחרונה שעלתה על ידי חבר הכנסת יברקן, אין קשר בין מלגת מרום למלגת פר"ח, אלו שתי מלגות נפרדות ואפשר להירשם לשתיהן.

טוב כהן: מנהלת פר"ח פשוט מפעילה את שתי המלגות האלו, אבל זה הן לא כרוכות אחת בשנייה.

טוב כהן: מלגת מרום מופעלת על ידי מנהלת פר"ח ובמקביל מנהלת פר"ח מפעילה את ההתנדבויות של פר"ח.

טוב כהן: אפשר להירשם גם לכאן וגם לכאן, אין מגבלה.

טוב כהן: דרך אגב, להתנדבויות של מרום, בנגוד למה שנאמר, אפשר להתנדב גם מחוץ לפר"ח, לא רק כחונכים בפר"ח.

טוב כהן: אבל כל זה חייב להיות בתיאום עם המנהלת של מרום והמנהלת של פר"ח.

רם שפע: תודה רבה, אני מיד אתייחס לזה.

רם שפע: גדי, בבקשה.

דסטה גדי יברקן: רק שאלה בבקשה, בשנה א' זה מוגבל למספר מסוים של סטודנטים?

טוב כהן: כן, מלגת מרום מוגבלת ל-600 זוכים.

טוב כהן: בשנת הלימודים תש"פ פנו אלינו 560 סטודנטים אשר ביקשו את המלגה בשני המועדים יחד.

טוב כהן: מהם זכו 95%, 530 סטודנטים.

טוב כהן: מי שלא זכה במלגה זה בגלל הכנסה לנפש גבוהה מהסף שנקבע.

רם שפע: חד משמעית.

דסטה גדי יברקן: אנשים אלה מגיעים לאוניברסיטאות כי הם עומדים בתנאים והם אינטליגנטים.

דסטה גדי יברקן: הקהילה הזו צמצמה פערים של 3,000 שנה ב-30 שנה.

דסטה גדי יברקן: מהעולים בשנות ה-90, במבצע שלמה, שהיו בהם רק עשרות בודדות של סטודנטים, אנחנו היום מגיעים לאלפים.

דסטה גדי יברקן: ככל שהזמן עובר בחברה בישראל, הקהילה יותר משכילה.

דסטה גדי יברקן: היכולות האינטלקטואליות והקוגניטיביות של הקהילה הוכחו.

דסטה גדי יברקן: זה לא עניין של צבע.

דסטה גדי יברקן: יש כרגע בעיה כלכלית שהמדינה צריכה לסייע לאזרחים שלה וזה מה שאנחנו כרגע מנסים להנגיש.

דסטה גדי יברקן: אני התנגדתי נחרצות למעבר.

דסטה גדי יברקן: אני יודע שיש הרבה שמסכימים והרבה שנלחמו למען זה ובסופו של דבר זה עבר.

דסטה גדי יברקן: למרות שהתנגדתי, ברגע שזה עבר ניסיתי לסייע במה שאני יכול.

דסטה גדי יברקן: אנחנו כבר פה.

דסטה גדי יברקן: אנחנו צריכים להוריד כמה חסמים כמו שאמרתי.

דסטה גדי יברקן: א', העניין של ה- 10,000 שקלים למלגה לשנה.

דסטה גדי יברקן: צריך לנסות להגדיל אותה, צריך לכנס ישיבה משותפת של משרד האוצר וועדת הכספים ולראות כיצד ניתן להעלות את המלגה.

דסטה גדי יברקן: ב', להוריד לגמרי את העניין הסוציו-אקונומי.

דסטה גדי יברקן: ניתן לומר כמעט בוודאות שהרוב המוחלט של הסטודנטים מהקהילה הם באותו מצב סוציו-אקונומי.

דסטה גדי יברקן: אני אומר לכם שגם אם המדינה לא הייתה נותנת מלגות, אחוז הסטודנטים מקרב יוצאי אתיופיה שמגיעים להשכלה גבוהה לא היה נופל מהנתון הזה.

דסטה גדי יברקן: למה?

דסטה גדי יברקן: כי הם לא מחכים לסיוע שהמדינה נותנת.

דסטה גדי יברקן: אחוז הסטודנטים לא גדל בגלל המלגות.

דסטה גדי יברקן: זה גדל בגלל שיש פה סטודנטים ישראלים שנולדו פה, ילידי הארץ.

דסטה גדי יברקן: ההורים שלהם עובדים ויעשו הכול כדי לקבל מלגה.

דסטה גדי יברקן: חוץ מזה, אלו לא המלגות היחידות שיש.

דסטה גדי יברקן: כשהייתי סטודנט קיבלנו מלגות דרך האגודה למען החייל, יש המון מלגות.

דסטה גדי יברקן: מלגות אלו יכולות לתת לסטודנטים ראש שקט כדי לאפשר להם לעבור את המשוכה, לא רק בלימודים, הם נתקלים בבעיות אחר כך כדי להתקבל לעבודה ולצערי בכל מיני בעיות לא אובייקטיביות לחלוטין.

דסטה גדי יברקן: לכן, צריך להוריד את כל החסמים הבירוקרטים והסוציו-אקונומיים ולאפשר לכל סטודנט מהרגע שהוא נרשם, עד סוף שנה א', להירשם למלגה ולא רק במועד א' או מועד ב'.

דסטה גדי יברקן: לאפשר לו, כי גם כך הכסף נמצא, אז למה שהוא לא יזכה לו.

דסטה גדי יברקן: למה שהכסף יחזור לאוצר.

דסטה גדי יברקן: תודה רבה.

רם שפע: תודה רבה חבר הכנסת, סגן השר לביטחון פנים גדי יברקן.

רם שפע: סיכמת את זה טוב, אני לא צריך לחזור על הדברים שלך או על הנקודות הנכונות שחבר הכנסת יאיר גולן התייחס אליהן.

רם שפע: אני אגיד במשפט, המציאות כרגע היא שזה עבר למל"ג ביחד עם פר"ח ואני בטוח שהם עושים את כל המאמצים כדי שהמלגה הזו תינתן לכמה שיותר בצורה הכי טובה שאפשר וגם שיקבלו מענה.

רם שפע: בכל זאת, נראה שיש פערים בין השטח לבין הרצון הטוב של המערכת ובדיוק בשביל זה אנחנו פה.

רם שפע: טוב שקיימנו את הדיון, אני בטוח שיעל, יוסי והילה שמעו מה קורה.

רם שפע: אני מבקש משלומי כיושב-ראש ההתאחדות יחד עם יפה ועם הסטודנטים שנשמעו פה ועם הצוות של גדי ופנינה, שלא יכלה להיות פה היום, לוודא דרכינו שאנחנו יודעים בדיוק מה הפערים.

רם שפע: אם יש סקר, אני רוצה לראות אותו ולהבין מה הנתונים.

רם שפע: בסופו של דבר, אם נדע להציף את הבעיות, אני בטוח שהם יקבלו פתרון.

רם שפע: אני מבטיח לכם שאנחנו כאן ונמשיך לעקוב.

רם שפע: לאו דווקא בדיון מחר בבוקר, אבל כדי לייצר פתרונות.

רם שפע: אני רואה שיפה ממש רוצה להגיד משפט.

רם שפע: יפה, רק משפט כי אני מאחר לדיון הבא שלי בוועדה אחרת.

יפה טבגה: אני לא אחזור על הדברים שנאמרו פה אבל אני אגיד בקצרה.

יפה טבגה: הדרישה עכשיו, היום, לפתוח שוב את מועד ההרשמה.

יפה טבגה: אנחנו הצגנו פה את כל הכשלים שהיו, סטודנטים מהשטח דיברו, ומה שבאמת עצוב לי הוא שהם לא לוקחים אחריות.

יפה טבגה: אנחנו שוב שומעים פה על מציאות יפה.

יפה טבגה: למה לא להגיד: אוקיי, שמענו את כל ההערות והדברים שנאמרו פה ואנחנו נשפר.

יפה טבגה: הדרישה היום היא שיפתחו את התכנית שוב.

יפה טבגה: אנחנו נעביר, יחד עם כל הגורמים הנמצאים פה, את כל הדברים שיש לשפר ונעשה עבודה מאוד יפה אבל בינתיים שיפתחו שוב את התכנית.